**Organizácia a podmienky výchovy a vzdelávania**

**súkromnej materskej školy GALILEO SCHOOL**

**do konca školského roka 2019/2020**

.

**Pokyny pre rodičov**

Zákonný zástupca zodpovedá za dodržiavanie hygienicko-epidemiologických opatrení pri príchode dieťaťa do materskej školy a pri odchode dieťaťa z materskej školy (nosenie rúšok, dodržiavanie odstupov, dezinfekcia rúk). Zodpovedá tiež za náhradné rúško, ktoré musí mať každé dieťa k dispozícii, keby došlo k zašpineniu alebo znehodnoteniu jeho rúška.

Pri prvom nástupe dieťaťa do materskej školy alebo po každom prerušení dochádzky dieťaťa v trvaní viac ako tri dni zákonný zástupca predkladá písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (viď príloha č.2), ktoré je k dispozícii na stránke školy, prípadne vo vytlačenej forme pred hlavným vstupom do školy.

V prípade, že u dieťaťa je podozrenie alebo potvrdené ochorenie na COVID-19, zákonný zástupca bezodkladne o tejto situácii informuje triedneho vyučujúceho a riaditeľa materskej školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa z pobytu v materskej škole vylúčené.

Zákonný zástupca sa nepohybuje vo vnútorných priestoroch materskej školy. Dieťa vstupuje do školy bez sprievodu rodiča. Pri vstupe sa dieťaťu odmeria teplota. Deti i rodičia sú povinní dodržiavať povinné rozostupy. V prípade, že je dieťaťu nameraná zvýšená teplota, je zákonný zástupca povinný dieťa okamžite odviesť domov.

Zákonný zástupca je povinný zabezpečiť dieťaťu prezuvky. Ak sa nenachádzajú v skrinke dieťaťa, odovzdá prezuvky triednej učiteľke/učiteľovi vo vrecku s označením mena dieťaťa. Prezuvky bude dieťa až do konca školského roka používať výhradne vo vnútorných priestoroch školy. Prezuvky si bude vždy po odchode z materskej školy ponechávať v šatni.

Zákonný zástupca zabezpečí, aby si dieťa prinieslo aj náhradné rúško a prípadne aj náhradné oblečenie, ktoré odovzdá triednej učiteľke/učiteľovi vo vrecku s označením mena dieťaťa. Každé dieťa je povinné mať vlastné papierové jednorazové vreckovky. Odporúčame, aby si dieťa prinieslo uzatvárateľnú nádobu na vlastný nápoj. Počas dňa bude možné kedykoľvek doplniť nádobu nápojom zo školskej jedálne.

Na odporúčanie MŠVVaŠ SR sa budú preferovať aktivity v externom prostredí v závislosti od počasia, preto by dieťa malo mať so sebou pokrývku hlavy, prípadne teplejšie oblečenie.

Zákonný zástupca zabezpečí, aby jeho dieťa nenosilo do školy svoje vlastné hračky a iné predmety/pomôcky.

Ak počas dňa je dieťaťu nameraná zvýšená teplota, alebo sa u neho prejavia akékoľvek prejavy ochorenia, zákonný zástupca je okamžite informovaný a následne je povinný zabezpečiť čo najrýchlejší odvoz svojho dieťaťa z budovy školy.

**Príchod do materskej školy**

Zákonní zástupcovia môžu deti odovzdať učiteľovi alebo službukonajúcemu zamestnancovi nasledovne:

1. variant – priaznivé počasie

Čas príchodu 7:30 – 8:30

Výchovno-vzdelávací proces bude začínať pobytom vonku. Zákonný zástupca prinesie dieťa na predné ihrisko (triedy Kittens, Birds, Ladybirds, Puppies) a zadné ihrisko (triedy Butterflies, Lions, Bumblebees). Pri preberaní službukonajúci zamestnanec dieťaťu odmeria telesnú teplotu bezdotykovým teplomerom.

2. variant – nepriaznivé počasie

V čase od 7:30 do 8:30 použije zákonný zástupca hlavný vstup do školy, kde službukonajúci zamestnanec dieťaťu odmeria telesnú teplotu bezdotykovým teplomerom a následne si dieťa prevezme službukonajúci pedagóg materskej školy, ktorý dieťaťu pomôže s vyzlečením a prezutím a zavedie ho do triedy.

**Odchod z materskej školy**

Zákonný zástupca dieťaťa, prípadne iná osoba žijúca so žiakom v jednej domácnosti staršia ako 10 rokov môže dieťa vyzdvihnúť po skončení výchovno-vzdelávacích činností, najneskôr však do 16:30. Zákonný zástupca do budovy školy nevstupuje a svoj pobyt v areáli školy podľa nariadenia RÚVZ skráti na maximálne 10 minút. V prípade, že deti nie sú na školskom dvore, zákonný zástupca nahlási pri hlavnom vchode službukonajúcemu dozoru meno, priezvisko a triedu, ktorú dieťa navštevuje a služba mu dieťa privedie.